চণ্ডীগড় আন্তর্জাতিক বিমানবন্দর
চণ্ডীগড় আন্তর্জাতিক বিমানবন্দর (আইএটিএ: আইএক্সসি, আইসিএও: ভিআইসিজি) হল একটি শুল্ক বিমানবন্দর এবং এটি ভারতের চণ্ডীগড় কেন্দ্রশাসিত অঞ্চল, পাঞ্জাব রাজ্যের মোহালি ও হরিয়ানা রাজ্যের পাঁচকুলা শহরে উড়ান পরিষেবা প্রদান করে। বিমানবন্দরের রানওয়েটি চণ্ডীগড়ের কেন্দ্রশাসিত অঞ্চলের মধ্যে অবস্থিত, যেখানে টার্মিনালটি রানওয়ের দক্ষিণ দিকে মোহালির ঝিউরহেরি গ্রামে অবস্থিত। এয়ারপোর্ট কাউন্সিল ইন্টারন্যাশনাল কর্তৃক ২০২০ সালে এশিয়া-প্রশান্ত মহাসাগরীয় অঞ্চলে স্বাস্থ্যবিধি ব্যবস্থার ক্ষেত্রে বিমানবন্দরটিকে সেরা বিমানবন্দর হিসাবে পুরস্কৃত করা হয়েছিল।